Keď nepriateľ zničil môj svet, neostalo mi nič iné, len použiť jediný nástroj, ktorému podsvetie rozumie. Pomsta nie je ilúzia spravodlivosti, ale definícia, ktorej následkom je smrť.Mysleli si, že ma láska oslabila. Neuvedomili si však, že keď padla ona, padli spoločne s ňou všetky pravidlá. Monštrá sa nerodia iba v temnote. Dokážu sa stvoriť vo chvíľach, keď sa vytratí aj posledný dôvod ostať človekom. Nezaujíma ma, koľko budem musieť prekročiť hraníc. Nie je podstatné, koľko nevinných duší sa mi naveky zapíše do svedomia.Kým ona sa snaží učiť žiť bez toho, čo jej navždy vzali, ja si pomaly idem po každého, kto to spôsobil. Aj za cenu, že nakoniec stratím úplne všetko.